अमेरिकी विश्वविद्यालय बंद : भारतीय छात्र परेशान  
अमेरिकी अधिकारियों ने अवैध आव्रजन के आरोपों के चलते कैलिफोर्निया स्थित इस विश्वविद्यालय को बंद कर दिया है।
कैलिफोर्निया स्थित एक विश्वविद्यालय के बंद होने पर बहुत से भारतीय छात्रों के प्रभावित होने की खबरों को लेकर भारत ने अमेरिका स्थित अपने दूतावास और वाणिज्य दूतावासों से रिपोर्ट मांगी है।  अमेरिकी अधिकारियों ने अवैध आव्रजन के आरोपों के चलते कैलिफोर्निया स्थित इस विश्वविद्यालय को बंद कर दिया है।  विदेश मंत्री एसएम कृष्णा ने गुरुवार को कहा हमने अपने दूतावास और महावाणिज्य दूतावासों से रिपोर्ट मांगी है और जब रिपोर्ट मिल जाएगी हम अमेरिका सरकार के समक्ष मुद्दा उठाएंगे। उन्होंने कहा कि इस बीच दूतावासों को निर्देश दिया गया है कि वे छात्रों के हितों की देखभाल करें। हालांकि मंत्री ने कहा कि यह आश्चर्यजनक है कि प्रभावित छात्रों ने अब तक भारतीय वाणिज्य दूतावास से संपर्क नहीं किया है।